
Es Selamu alejkum! Želela bih postaviti pitanja o zekatu.


1. Koliki bi trebao biti minimalni iznos posedovanja novca da bi se morao platiti ***[zekat](https://pitajucene.com/search/zekat/questions/ "Pretraži pitanja o zekatu")***?  

2. Da li se zekat može dati nemuslimanima (sledbenicima Knjige)?  

3. Da li se zekat mora dati sirotinji ili može i nekome iz porodice?  

4. Da li se zekat daje na novac koji stoji?  

5. Da li se zekat daje na novac koji osoba sama stekne ili se u to ubraja i novac koji se dobije kao krvarina za ubijenog roditelja?


* 
* 
* 
* 
* 
* 
* 

 
Koje su to kategorije ljudi kojima se može dati zekat?

Ve alejkumu selam. Musliman je obavezan da da zekjat na novac koji se nalazi kod njega. „ Onima koji zlato i srebro gomilaju i ne troše ga na Allahovom putu – navijesti bolnu patnju, na Dan kad se ono u vatri džehennemskoj bude usijalo, pa se njime čela njihova i slabine njihove i leđa njihova budu žigosala. “Ovo je ono što ste za sebe zgrtali; iskusite zato kaznu za ono što ste gomilali!” ( Tevbe 34-35) Pod uvjetom da dostigne nisab i da bude kod njega godinu dana i da se u tom periodu ne smanji nisab. Nisab novca se procjenjuje na osnovu nisaba zlata ili srebra. Izračuna se vrijednost 85 grama zlata ili 559 grama srebra i ako novac kod vas dostiže tu vrijednost ili je prelazi, u tom slučaju imate nisab i ukoliko se zadrži kod vas cijelu godinu dužni ste dati zekjat a to je 2,5 % od ukupne vrijednosti novca koji se nalazi kod vas.


Određeni dio islamski učenjaka smatra da se može dati zekjat osobama mimo muslimana od kojih se nada određena korist za ***[islam](https://pitajucene.com/search/islam/questions/ "Pretraži pitanja o Islamu")*** i muslimane i te osobe potpadaju pod kategoriju “ i onima čija srca treba pridobiti” ( ***[Tevba](https://pitajucene.com/search/tevba/questions/ "Pretraži pitanja o tevbi")*** 60). Zekjat se može dati i osobama iz porodice pod uvjetom da potpada pod jednu od kategorija osoba kojima pripada zekjat i da onaj koji daje zekjat nije dužan da uzdržava osobu iz svoje porodice kojoj želi dati zekjat, čak šta više to je pohvalno jer će, ako Bog da, imati dvije nagrade, nagradu za sadaku i nagradu za jačanje rodbinski veza.


Uzvišeni Allah je pojasnio kategorije ljudi koje zaslužuju zekjat: “ ***[Zekat](https://pitajucene.com/search/zekat/questions/ "Pretraži pitanja o zekatu")*** pripada samo siromasima i nevoljnicima, i onima koji ga skupljaju, i onima čija srca treba pridobiti, i za otkup iz ropstva, i prezaduženima, i u svrhe na Allahovom putu, i putniku. Allah je odredio tako! – A Allah sve zna i mudar je. ” ( Tevba 60).Također je zekjat obavezan u novcu koji se nalazi u vlasništvu osobe svejedno da li ga je on lično privredio ili ga je stekao drugim šerijatskim putem kao što je naslijeđe, poklon, oporuka, krvarina i slično. Allah najbolje zna!


Mr. ***[Osman Smajlović](https://pitajucene.com/search/Osman+Smajlovi%C4%87/answers/ "Pretraži odgovore od mr. Osman Smajlović")***


